Intră acum și în grupul de
În cadrul Campionatului Național U 18 Indoor desfășurat în București pe parcursul zilelor de 16 și 17 martie 2024, sportivul echipei CSM Dorna Vatra-Dornei, Petru Bodea din comuna Iacobeni, s-a remarcat în proba de 3000 de metri.
Cu un timp de 9 minute, 5 secunde și 56 de sutimi, Petru Bodea a reușit să cucerească medalia de argint.
Într-o declarație dată la finalul competiției, antrenorul Cristian Prâsneac a spus: "Sunt foarte încântat de medalia obținută de sportivul meu. Este prima medalie la nivel individual și sper că acest rezultat să-i ridice moralul și să îl motiveze să obțină și mai multe medalii naționale și internaționale în viitor. Aș dori să mulțumesc și conducerii clubului CSM Dorna Vatra-Dornei pentru susținere și încurajare în parcursul nostru sportiv."